[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 25.4.2008

SEC(2008) 535 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

относно разходите на ЕФГЗ Система за ранно предупреждение № 1—3/2008

СЪДЪРЖАНИЕ

1. Бюджетната процедура на ЕФГЗ за 2008 г. 3

2. Приходи, прехвърлени към ЕГФЗ 4

3. Приход от временните суми за преструктуриране (сектор на захарта) 4

4. Коментари относно изпълнението на бюджета на ЕФГЗ за 2008 г. 5

5. Усвояване на приходи, прехвърлени към ЕГФЗ 6

6. Усвояване на приход от временните суми за преструктуриране (сектор на захарта) 7

7. Усвояване на Фонда за преструктуриране на захарната индустрия 7

8. Заключения 7

Приложение 1: | ЕФГЗ - Бюджетната процедура за 2008 г. |

Приложение 2: | Предварителни данни за усвояването на бюджетни кредити на ЕФГЗ към 31.1.2008 г. |

1. Бюджетната процедура на ЕФГЗ за 2008 г.

Бюджетната процедура за 2008 г. за Европейския фонд за гарантиране на земеделието (ЕФГЗ) и съответните бюджетни кредити, предвидени за всеки етап от процедурата, са обобщени в таблицата от приложение 1.

Комисията прие предварителния проектобюджет (ППБ) за Европейския фонд за гарантиране на земеделието (ЕФГЗ) в началото на месец май 2007 г., който включва бюджетни кредити за поети задължения, възлизащи на 42 194,8 млн. евро и бюджетни кредити за извършени плащания, възлизащи на 42 319,9 млн. Евро. Сумата от предвижданите бюджетни кредити се базираше върху оценката на условията на вътрешния и външния пазар за съответните различни продукти, върху въздействието на предложението за реформа при плодовете и зеленчуците, както и върху въздействието на степента на модулация върху преките помощи, която достигна максималното си ниво от 5 %.

През юли 2007 г. Съветът по икономически и финансови въпроси (ЕКОФИН) прие проектобюджета (ПБ), с който намали исканите в ППБ бюджетни средства с 550,0 млн. евро. Бюджетните кредити за пазарни мерки бяха съкратени с повсеместно намаление от 350,0 млн. евро, с изключение на схемите за храната за най-нуждаещите се лица, за свободно разпределение на плодове и зеленчуци и за мляко за училищата. Бюджетните кредити за счетоводен клиринг бяха увеличени с 200,0 млн. евро (отрицателен разход). Противно на това Европейският парламент, на първо четене на ППБ, не само отхвърли направените от Съвета съкращения, но и увеличи бюджетните кредити с около 30,0 млн. евро главно за същите схеми, които Съветът бе изключил от своето повсеместно съкращение.

През октомври 2007 г. Комисията прегледа и актуализира първоначалните изчисления за нуждите на ППБ въз основа на неотдавнашните промени в селскостопанското законодателство, селскостопанските пазари и обменния курс EUR/USD и представи Писмо за изменения № 2/2008 на Бюджетния орган. В него Комисията поиска общо бюджетни кредити за поети задължения, възлизащи на 40 862,0 млн. EUR, и общо бюджетни кредити за извършени плащания, възлизащи на 40 988,5 млн. EUR. В сравнение с първоначално поисканите бюджетни кредити в ППБ, Комисията намали поисканите бюджетни кредити в писмото за изменения за 2008 година с 1 332,5 млн. EUR.

Бюджетът за 2008 г. бе приет на пленарна сесия на Европейския парламент през декември 2007 г. Бюджетните кредити за поети задължения за мерки на селскостопанския пазар и преки помощи (област на политиката 05) в бюджета за 2008 г. възлизаха на 40 562.3 млн. EUR, а бюджетните кредити за извършени плащания възлизаха на 40 688,5 млн. EUR. Освен това бюджетни кредити за поети задължения, възлизащи на 281,7 млн. EUR и бюджетни кредити за извършени плащания, възлизащи на 225,7 млн. EUR, бяха предвидени за област на политиката 17 – ветеринарни и фитосанитарни мерки. В заключение това бюджетни кредити за поети задължения, възлизащи на 32,5 млн. EUR, и бюджетни кредити за извършени плащания, възлизащи на 31,5 млн. EUR, предвидени за област на политиката 11 – рибарство, бяха съответно включени в бюджета за 2008 г.

В крайна сметка в бюджета за 2008 г. бюджетните кредити за поети задължения за ЕФГЗ възлизаха на 40 876,5 млн. EUR, а техните бюджетни кредити за извършени плащания - на 40 945,6 млн. EUR. Разликата между бюджетните кредити за поети ангажименти и бюджетните кредити за извършени плащания се дължи на факта, че се използват диференцирани бюджетни кредити за плащанията, извършвани директно от Комисията главно за насърчаване на продажбата на земеделски продукти, за политическа стратегия и мерки за координиране на селското стопанство, както и за ветеринарни и фитосанитарни мерки.

2. Приходи, прехвърлени към ЕГФЗ

По смисъла на разпоредбите на член 34 от новия Регламент (ЕО) № 1290/2005 относно финансирането на Общата селскостопанска политика, приходите, получени от финансови корекции по силата на решения за клиринг с оглед на съответствие със законодателството на Общността, от възстановявания вследствие на нередности, както и от налога в сектора на млякото и млечните продукти, се считат за приходи, които се използват за финансиране на разходите по линия на ЕФГЗ. В съответствие с тези правила прехвърлените приходи могат да бъдат използвани, частично или изцяло, за покриване разходите по линия на ЕФГЗ, ако бюджетните кредити, предоставени от бюджетния орган, не са достатъчни за финансиране на разходите, направени от държавите-членки. В случая, когато част от тези приходи не са употребени, тази част ще бъде автоматично пренесена в следващата бюджетна година.

При съставянето на бюджет 2008 беше направена предварителна оценка на тези приходи за идната бюджетна година, както и за сумата, която се очаква да бъде пренесена от бюджетната 2007 в бюджетната 2008 г. Тази оценка беше взета предвид при приемането от бюджетния орган на бюджетните кредити за 2008 г. По-специално:

- приходите от финансови корекции в резултат на клиринг с оглед на съответствие със законодателството на Общността и нередности бяха оценени съответно на 500,0 млн. EUR и 80,0 млн. EUR, докато приходите от налога в сектора на млякото и млечните продукти бяха оценени на 219,0 млн. EUR. По този начин сумата от прехвърлените приходи, която се очаква да се генерира в течение на бюджетната 2008 г., бе оценена на 799,0 млн. EUR;

- сумата от прехвърлените приходи, която се очаква да се пренесе от бюджетна година 2007 в бюджетна година 2008, беше оценена на 1 138,0 млн. EUR;

- Общата сума от 1 937,0 млн. EUR беше взета предвид, като бяха намалени поисканите бюджетни кредити за оперативните фондове на организациите на производителите в сектора на плодове и зеленчуци с 467,0 млн. EUR и за схемата за единно плащане – с 1 470,0 млн. EUR. За тези схеми бюджетният орган накрая отпусна бюджетни кредити, възлизащи съответно на 105,0 млн. EUR и 27 220,0 млн. EUR.

3. Приход от временните суми за преструктуриране (сектор на захарта)

Временните суми за преструктуриране в сектора на захарта се третират като приходи за финансиране на помощта за преструктуриране на захарната промишленост и на други помощи, предвидени от Фонда за преструктуриране на захарната промишленост. За всяка пазарна година, считано от 2006—2007 г. до 2007—2008 г., тези суми са свързани с количествените квоти за захар, изоглюкоза и инулинов сироп, притежавани от операторите във всяка държава-членка и следва да бъдат изплатени от държавите-членки на фонда на две плащания, чиито срокове са съответно 31 март и 30 ноември съответно за всяка година. При съставянето на бюджет 2008, оценката на тези приходи възлизаше на 2 374,0 млн. EUR за идната бюджетна година. В същото време се очаква сумата от 530,0 млн. EUR да бъде пренесена от бюджетна година 2007 в бюджетна година 2008.

4. Коментари относно изпълнението на бюджета на ЕФГЗ за 2008 г.

За периода от 16 октомври 2007 г. до 31 март 2008 г., нивото на реалното изпълнение на бюджета спрямо предвидения от показателя профил на разходите, установен въз основа на разпоредбите на член 20 от Регламент (ЕО) № 1290/2005 на Съвета[1], е представена в таблицата от приложение 2. По-долу следва кратък коментар за бюджетните статии, които показват най-значителните отклонения между действителното и очакваното ниво на изпълнение на бюджета за 2008 г.:

4.1. Парични фактори

В съответствие с член 21 от Регламент (ЕО) № 1290/2005, бюджетът, приет от бюджетния орган, бе съставен на базата на средния паритетен курс за юли-септември 2007 г. от EUR 1 = USD 1,37. Необходимо е да се отбележи, че за периода от 1 август 2007 г. до 31 януари 2008 г., средният обменен курс бе равен на EUR 1 = USD 1,43, т.е. 4,4 % над използвания при съставянето на бюджет 2008 курс.

При извършените през гореспоменатия период разходи се вземат предвид колебанията в паритетния курс евро/щатски долар. Следва да се отбележи, че фиксирането на възстановявания при износ на селскостопански продукти, по-специално на захар и зърнени култури, е повлияно от тенденцията при този паритетен курс.

4.2. Пазарни фактори

4.2.1. Зърнени храни (– 55,3 млн. EUR)

Надхвърлянето на бюджетни кредити в сравнение с нивото на показателя, се дължи на ускоряването на ритъма на продажби на зърнени култури от интервенционни агенции в комбинация с високото ниво на цените на вътрешния пазар, при които са извършени тези продажби в противовес на заложените по-ниски нива на цените при съставянето на бюджет 2008 година.

4.2.2. Захар (- 83,8 млн. EUR)

Това неизпълнение на бюджетни кредити в сравнение с нивото на показателя, се дължи на намалените количества внесена захар в противовес на количествата, заложени при съставянето на бюджет 2008 година.

4.2.3. Плодове и зеленчуци (+ 124,8 млн. EUR)

Направеният в сравнение с нивото на показателя разход показва гореспоменатото надхвърляне на 31 януари 2008 г.

Следва да се отбележи обаче, че това надхвърляне на бюджетните кредити е от техническо естество. Приход, оценен на 467,0 млн. EUR, бе прехвърлен към финансовите разходи за оперативните фондове на организациите на производителите в сектора на плодове и зеленчуци. Бюджетните кредити, поискани за 2008 година за този сектор и отпуснати от бюджетния орган, не са включвали тези приходи. Следователно, направеният понастоящем разход е сравнен с показателя, приложен към бюджетни кредити, чийто размер е намален с прихода, прехвърлен към този сектор. Това е причината за текущото надхвърляне на бюджета в този момент.

Ако приходът, прехвърлен към тази статия, е бил взет под внимание, това щеше да доведе до неизпълнение от приблизително - 95,1 млн. EUR.

4.2.4. Вино (- 111,0 млн. EUR)

Това неизпълнение на бюджетните кредити в сравнение с нивото на индикатора се дължи на забавянето на ритъма , с който държавите-членки изплащат помощите за преструктуриране и преобразуване. Към настоящия момент, моделът за изпълнение се смята за временен.

4.3. Преки помощи (+ 3 759,6 млн. EUR)

Направеният в сравнение с нивото на показателя разход показва гореспоменатото надхвърляне на 31 януари 2008 г., което най-вече се отнася до отделените от производството преки помощи.

Следва да се отбележи, че това надхвърляне на бюджетните кредити обаче е от техническо естество. Приходи, оценени на 1 470,0 млн. EUR са прехвърлени към финансовите разходи за схемата за единно плащане. Бюджетните кредити, поискани за 2008 година за тази схема и отпуснати от бюджетния орган, не включват тези приходи. Следователно, направеният понастоящем разход е сравнен с показателя, приложен към бюджетни кредити, чийто размер е намален с прихода, прехвърлен към тази схема. Това е причината за надхвърлянето на бюджета в този момент.

Ако приходът, прехвърлен към тази статия, е бил взет под внимание, тогава щеше да се получи надхвърляне от приблизително 2 552,7 млн. EUR.

5. Усвояване на приходи, прехвърлени към ЕГФЗ

Таблицата в приложение 2 показва, че към 31 януари 2008 г. са били събрани прехвърлени приходи, възлизащи на 458,3 млн. EUR. По-специално:

- приходите от финансови корекции в резултат на клиринг с оглед на осигуряването на съответствие със законодателството на Общността, възлизат приблизително на 204,9 млн. EUR, като се очакват допълнителни суми до края на бюджетната година;

- приходите от финансови корекции вследствие на нередности възлизат приблизително на 33,3 млн. EUR, като се очакват допълнителни суми до края на бюджетната година, и

- от налога в сектора на млякото и млечните продукти са събрани приблизително 220,1 млн. EUR при предварителна оценка от 219,0 млн. EUR.

Обратно на първоначално оценяваната сума от 1 138,0 млн. EUR, сумата от прехвърления приход, пренесен от 2007 г. в 2008 г., накрая възлезе на 1 159,5 млн. EUR.

6. Усвояване на приход от временните суми за преструктуриране (сектор на захарта)

През ноември 2007 г. държавите-членки платиха втората вноска от временните суми за преструктуриране, дължими за пазарната година 2006—2007, възлизащи на приблизително 858,1 млн. EUR.

Обратно на първоначално оценяваната сума от 530,0 млн. EUR, сумата от прехвърления приход, пренесен от 2007 г. в 2008 г., накрая възлизаше на 735,8 млн. EUR.

7. Усвояване на Фонда за преструктуриране на захарната индустрия

Към края на януари държавите-членки изплатиха приблизително 1,3 млн. EUR за помощи за преструктурираната захарна индустрия, за помощи с цел диверсификация, както и за помощи за рафиниране на захар.

8. Заключения

Използваните през периода от 16 октомври 2007 г. до 31 декември 2008 г. бюджетни кредити на ЕФГЗ за възстановяване на разходи на държавите-членки в областта на пазарните мерки и преките помощи възлязоха на 30 696,0 млн. EUR, което означава надхвърляне на тези кредити с около 3 578,5 млн. EUR. Това надхвърляне първо се обуславя от отделените от производството преки помощи и по-специално на схемата за единно плащане. Това надхвърляне в този момент въз основа на коментарите, направени в точки 4.2 и 4.3 по-горе, изглежда временно и рисковете, че текущите бюджетни кредити ще бъдат недостатъчни за финансиране на разходите, заявени от държавите-членки, са минимални.

[pic]

[pic]

[1] OВ L 209, 11.8.2005 г., стр. 1. Регламент, последно изменен с Регламент (ЕО) № 320/2006 (ОВ L 58, 28.2.2006, стр. 42).